Қазақстанда кітап шығаратын кезде оқырман пікірі ескерілетін болады
"Қазақстанда кітап шығаратын кезде оқырман пікірі ескерілетін болады"|"https://madeniportal.kz/adebiet/qazaqstanda-kitap-sygaratyn-kezde-oqyrman-pikiri-eskeriletin-bolady"
TITLE: Қазақстанда кітап шығаратын кезде оқырман пікірі ескерілетін болады
URL: https://madeniportal.kz/adebiet/qazaqstanda-kitap-sygaratyn-kezde-oqyrman-pikiri-eskeriletin-bolady
META: "Қазақстанда кітап шығаратын кезде оқырман пікірі ескерілетін болады"|"https://madeniportal.kz/adebiet/qazaqstanda-kitap-sygaratyn-kezde-oqyrman-pikiri-eskeriletin-bolady"
TOTAL WORDS: 180
TEXT: Ендігі уақытта елімізде жарық көретін туындылар алдымен халықтың талқысына салынады, деп хабарлайды Мәдениет порталының тілшісі. «Бізде отандық жазушылардың туындыларын шығаруға арналған бағдарлама бар. Соған сәйкес биыл біздің министрліктің қолдауымен шығатын кітаптардың барлығы алдымен кітап палатасының сайтына жарияланады. Ол жерде әр оқырман жаңа туындымен таныса алады және оқып болған соң өзінің ой-пікірін қалдыру мүмкіндігі бар. Мұндағы мақсат – оқырманның пікірін елеп, сол арқылы жарық көретін кітаптардың саны мен сапасын арттыру», - деді ҚР Мәдениет және спорт министрінің орынбасары Нұрғиса Дәуешов. Оның айтуынша, жаңа туындыны шығармас бұрын бұқараның талқысына салып, ойын тыңдаған абзал. «Кітаптың оқырманы - халық. Сондықтан жұрт қандай кітап шығып жатқанын, оның авторы кім екені білгені жөн. Яғни, министрлік көпшіліктің талқысынан түскен соң ғана жарыққа шығаратын кітаптардың тізімін жасақтап, іріктеу жасайды. Әрине бұл жерде оқырман пікірінен бөлек, сала мамандарынан құрылған арнайы комиссия жұмыс істейді. Дегенмен халықпен кеңесу - басты мақсатымыздың бірі болып отыр», - дейді ол. Бұған дейін вицеминистр елімізде балалар мен жасөспірімдерді кітап оқуға қызығушылығын арттыру мақсатында арнайы тұжырымдама әзірленгенін айтқан еді. kz ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
